Барцыц еизгоу ахаҳәқәа ирызкны: ицәажәоит, ҳҭоурых рнуп дара
Анапаҵаҩра
Аԥсны адгьылҭҵааҩцәа рхеилак ахантәаҩы, Аԥсны аекономикеи азини ринститут анаукатә усзуҩы Леуард Барцыц арадио Sputnik аефир аҿы еиҭеиҳәеит ҳтәылаҿы ахаҳәжәлақәа рыҭҵааразы ихацырку аусура атәы.
Уажәы лассы-лассы ицәырҵуа иалагеит азҵаарақәа, иарбан дгьылу аԥсуаа ҳахьықәынхо, иарбан нышәкхқәоу ара иҟоу, иарбан ӡиасқәоу, ҳәа азгәеиҭеит аиҿцәажәараҿы Барциц.
"Адгьыл аҭоурых злашьақәгылоу ицәажәо ҳәа иҳамоу ахаҳәқәа роуп. Ахаҳәқәа цәажәоит, уаҟа ирнуп ҳҭоурых. Ҳаӡқәа ҵәыҵәқәа ирылоу аминералқәа зегьы зхылҵуа ахаҳәқәа роуп. Иахьа Аԥсны иҟаӡам ус еиԥш алабораториа ахаҳә хәҭаҷла излашьақәгылоу аилкааразы, шаҟа ахыҵуа, излабеиоу. Воронежтәи ауниверситет агеологиатә факультети ҳареи аиқәшаҳаҭра ҳабжьаҵаны уи аҭҵаара ҳалагеит Аԥсны аекономикеи азини ринститут ашьаҭаҿы. 300 рҟынӡа ахаҳәхкқәа еизгоуп, аха 15 роуп раԥхьаӡа акәны асертификациа зызу, зхатә паспорт зауз", - =еиҭеиҳәеит Барцыц.
Иаҳа инеиҵыху аиҿцәажәара шәазыӡырҩыр шәылшоит аудиофаил аҿы.